Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2021/C 258/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Pouilly-Fuissé«

PDO-FR-A0653-AM01

Meddelelsesdato: 28. april 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk betegnelse

Produktspecifikationens kapitel I, afsnit II, er blevet ændret, idet muligheden for at supplere navnet på oprindelsesbetegnelsen med benævnelsen »premier cru« er blevet tilføjet. Denne benævnelse kan ledsages af navnet på en »climat«, som lokalt dækker en mindre geografisk enhed (en vinmark). Listen over de »climater«, der er godkendt til at blive brugt som benævnelse, er blevet tilføjet.

»Climaterne« er blevet udvalgt på grundlag af en undersøgelse, som viste, at de vine, der produceres på disse mindre geografiske enheder, har større intensitet i visse egenskaber, der er kendetegnende for betegnelsen. Navnene på de »climater«, der er udvalgt af Institut national de l’origine et de la qualité (INAO) på mødet i det kompetente nationale udvalg, er blevet brugt gennem flere årtier af producenterne sammen med navnet på betegnelsen.

Endvidere var muligheden for at lade navnet på betegnelsen følge af et navn på en »climat« allerede tilladt i den tidligere produktspecifikation på visse betingelser.

Denne ændring berører punkt 4, 5, 8 og 9 i enhedsdokumentet.

2. Geografisk område

I kapitel I, afsnit IV, punkt 1, tilføjes listen over kommuner, som den er udarbejdet på grundlag af den officielle geografiske kode 2019.

Denne redaktionelle ændring ændrer ikke det geografiske område.

Her tilføjes også præciseringen: »Kortmateriale, der gengiver det geografiske område, kan findes på hjemmesiden for Institut national de l’origine et de la qualité.«

Denne ændring berører punkt 6 i enhedsdokumentet.

Datoen for det kompetente nationale udvalgs møde om godkendelse af det afgrænsede produktionsområde for betegnelsen er blevet ajourført. Datoerne 8. og 9. juni er således blevet erstattet med den 7. september 2016.

Produktspecifikationen indeholder frem over det afgrænsede parcelområde for de vine, der kan opnå benævnelsen »premier cru«, ved henvisning til datoen for INAO’s godkendelse på mødet i det kompetente nationale udvalg (i dette tilfælde den 14. november 2019).

Det præciseres ligeledes, at tegninger, der afgrænser parcellerne i det således godkendte produktionsområde, indleveres til kommunerne i det afgrænsede parcelområde.

Denne ændring berører punkt 6 i enhedsdokumentet.

3. Afgrænset parcelområde

Med parcelafgrænsningen inden for det geografiske område er det muligt at udpege de parceller, der egner sig til produktion af den kontrollerede oprindelsesbetegnelse.

Denne afgrænsning er blevet strammet op for at fastsætte en klar ydre grænse om området i forbindelse med ansøgningen om tilladelse til at benytte den traditionelle benævnelse »premier cru«.

Dette fik den kompetente nationale myndighed til at godkende parcelafgrænsningen af hele området med en ny godkendelsesdato, nemlig den 7. september 2016, i stedet for den tidligere dato i kapitel I, afsnit IV, punkt 2.

I kapitel I, afsnit IV, punkt 2, defineres der et særligt afgrænset parcelområde inden for hele betegnelsens parcelområde, for fremstilling af de vine, der kan opnå benævnelsen »premier cru«.

Den kompetente nationale myndighed godkendte den særlige parcelafgrænsning den dag, der er angivet i produktspecifikationen, nemlig den 14. november 2019.

Det præciseres ligeledes for dette særlige område, at tegninger, der afgrænser parcellerne i det således godkendte produktionsområde, indleveres til rådhuset i hver af det geografiske områdes kommuner.

Enhedsdokumentet berøres ikke af disse ændringer.

4. Område i umiddelbar nærhed

I kapitel I, afsnit IV, punkt 3, tilføjes listen over kommuner, som er udarbejdet på grundlag af den officielle geografiske kode 2019.

Visse kommuner har ændret navn eller er blevet sammenlagt med andre siden den første godkendelse af produktspecifikationen. Listen over de kommuner, der udgør dette område, er derfor blevet ajourført, uden at områdets ydre grænse er blevet berørt.

Visse kommuner er derfor blevet slettet:

i departementet Côte d’Or: Cormot-le-Grand og Vauchignon

i departementet Rhône: Belleville, Le Bois d’Oingt, Dareizé, Jamioux, Liergues, Nuelles, Oingt, Les Olmes, Pouilly-le-Monial, Saint-Laurent d’Oingt og Saint-Loup

i departementet Saône-et-Loire: Donzy-le-National, La Loyère og Massy

i departementet Yonne: Accolay, Champvallon, Cravant, Sacy, Villiers-sur-Tholon og Volgré.

Følgende kommuner er blevet tilføjet:

i departementet Côte d’Or: Cormot-Vauchignon

i departementet Rhône: Belleville-en-Beaujolais, Porte des Pierres Dorées, Saint-Germain-Nuelles, Saint-germain-sur-l’Arbresle, Saint-Jean-d’Ardières, Le Val d’Oingt og Vindry-sur-Turdine (kun det område, der svarer til de tidligere kommuner Dareizé, Les Olmes og Saint Loup)

i departementet Saône-et-Loire: Fragnes-La-Loyère (kun det område, der svarer til den tidligere kommune La Loyère), La Vineuse (kun det område, der svarer til de tidligere kommuner Donzy-le-National, La Vineuse og Massy)

i departementet Yonne: Deux Rivières og Montholon (kun det område, der svarer til kommunerne Champvallon, Villiers-sur-Tholon og Volgré).

Denne ændring berører punkt 9 i enhedsdokumentet.

5. Maksimal gennemsnitlig belastning på parcellen

I produktspecifikationens kapitel I, afsnit VI, litra d), tilføjes en maksimal gennemsnitlig belastning for den specifikke parcel for de vine, der kan opnå benævnelsen »premier cru«, nemlig 9 500 kg pr. hektar. Den er lavere end den, der er tilladt for de vine, der kan opnå oprindelsesbetegnelsen. Denne egenskab er således udtryk for et skærpet krav til forvaltningen af vinmarken, som gør det muligt at fremstille en vin med et mere markant aftryk af sit »terroir«.

Enhedsdokumentet berøres ikke af denne ændring af produktspecifikationen.

6. Andre dyrkningsmetoder

I produktspecifikationens kapitel I, afsnit VI, punkt 2, litra a), tilføjes der dyrkningspraksis, der er specifik for de parceller, hvorfra vinene kan opnå benævnelsen »premier cru«:

— Kemisk ukrudtsbekæmpelse er ikke tilladt med undtagelse af biologiske bekæmpelsesmidler, der er godkendt af de offentlige myndigheder til vindyrkning.

— En periode med hvile eller braklægning i mindst tre dyrkningsår er obligatorisk mellem fældning og genbeplantning af en parcel.

Den første ændring er i overensstemmelse med den nuværende udvikling af producenternes agroøkologiske praksis. Den afspejler, at miljøhensynet i stigende grad integreres i de tekniske produktionsmetoder. Den reducerer anvendelsen af kemisk ukrudtsbekæmpelse. Den anden ændring fremmer ligeledes en mere bæredygtig beplantning af vinmarken.

Enhedsdokumentet berøres ikke af disse ændringer af produktspecifikationen.

7. Transport af høsten

I produktspecifikationens kapitel I, afsnit VII, punkt 1, litra b), tilføjes, at anvendelse af dobbeltbundede vogne til transport af mekanisk høstede druer er obligatorisk for vine, der kan opnå benævnelsen »premier cru«.

Denne bestemmelse gør det muligt at undgå, at saft, der bliver separeret på denne måde, følger med over i vinpressen sammen med druerne. Iltningen af saften begrænses.

Enhedsdokumentet berøres ikke af denne ændring af produktspecifikationen.

8. Druernes modningsgrad

I kapitel I, afsnit VII, punkt 2, litra b), anføres det, at minimumssukkerindholdet og det naturlige minimale alkoholindhold i vine, der kan opnå benævnelsen »premier cru«, svarer nøjagtigt til minimumsværdierne for vinene med betegnelsen fulgt af navnet på den mindre geografiske enhed, lokalt kaldet en »climat«. Således erstattes henvisningen til »climaterne« med den overordnede henvisning til »premier cru«. De udvalgte »climater« skal overholde disse værdier, ligesom det var tilfældet i den foregående produktspecifikation.

Denne ændring berører punkt 4 i enhedsdokumentet.

9. Udbytter

I kapitel I, afsnit VIII, punkt 1, fastsættes udbyttet for de vine, der kan opnå benævnelsen »premier cru«, til 56 hl/ha og det maksimale udbytte til 62 hl/ha.

De udbyttegrænser, der pålægges vinene med betegnelsen fulgt af navnet på den mindre geografiske enhed, er blevet sænket på grund af det kvalitetsniveau, der knytter sig til benævnelsen »premier cru«.

Denne ændring berører punkt 5 i enhedsdokumentet.

10. Lagring

I kapitel I, afsnit IX, punkt 1, litra f), tilføjes betingelserne for lagring for de vine, der kan opnå benævnelsen »premier cru«. Disse vine lagres som minimum indtil den 1. juli i året efter høståret.

Disse vine kræver en længere lagringsperiode for at opnå de egenskaber, der er nødvendige for at opnå benævnelsen »premier cru«.

Det er blevet præciseret for samtlige vine med betegnelsen, at lagringen sker inden emballeringen. For disse vine skal lagringen ske i store beholdere.

Denne ændring berører punkt 5 i enhedsdokumentet.

11. Markedsføring til forbrugerne

I kapitel I, afsnit IX, punkt 4, fastsættes datoen for markedsføring til forbrugerne af de vine, der kan opnå benævnelsen »premier cru«, til den 15. juli i året efter høståret i sammenhæng med, at vinene som minimum skal lagres indtil den 1. juli i året efter høståret.

Forskellen mellem disse to datoer gør det muligt at gøre vinene klar til salg og distribuere dem mellem det område, hvor de fremstilles, og alle de områder, hvor de afsættes.

Enhedsdokumentet berøres ikke af denne ændring af produktspecifikationen.

12. Beskrivelse af de menneskelige faktorer, der bidrager til tilknytningen

I kapitel I, afsnit X, punkt 1, litra b), er ordlyden blevet delvist ændret og suppleret for at indarbejde de specifikke elementer i de vine, der har benævnelsen »premier cru«.

Følgende sætning er således blevet tilføjet i punkt 3 om årsagssammenhæng:

»De helt store vingårde er sjældne, og familiegårdene er fremherskende med et gennemsnitligt areal på 3-4 hektar og små, meget spredte parceller. 70 % af de producerede mængder fremstilles af private producenter.«

Sætningen »Omkring 30 »climater« (lokalt navn for en lokalitet) indberettes regelmæssigt af producenterne og anføres på etiketterne« er blevet flyttet til litra b).

Sætningen »Vinene lagres ved en kontrolleret temperatur og som minimum indtil den 1. februar i året efter høståret« er blevet flyttet til litra b) og ændret og suppleret for at tage højde for minimumslagringsperioden for de vine, der har benævnelsen »premier cru«.

Følgende sætning er blevet tilføjet for at beskrive de menneskelige faktorer, der har særlig betydning for de vine, der har benævnelsen »premier cru«:

»De vine, der kommer fra de bedste placeringer, har opnået en anseelse, som har gjort, at de skiller sig ud under benævnelsen »premier cru«. De »climater« (kaldenavn for en lokalitet eller gruppe af lokaliteter), der er klassificeret som »premier cru«, findes i alle kommuner med betegnelsen. De er beliggende på de bedst eksponerede skråninger, ofte på klippegrund (mont Pouilly, Roche de Solutré og Roche de Vergisson) eller på kalkholdige plateauer. Der er 22 af disse »climater«, som nyder klar anseelse, og nogle af dem, f.eks. Pouilly, har gjort det siden begyndelsen af det 19. århundrede, mens de fleste har gjort det siden slutningen af anden verdenskrig. Den særligt gode balance i disse vine og deres egnethed til lagring kræver længere lagringstid, for at vinen kan fremstå i sin ypperligste form hos forbrugeren.«

De talværdier, der er anført i sidste punktum i litra b), er blevet ajourført for 2019.

Denne ændring berører afsnittet »Beskrivelse af de menneskelige faktorer, der bidrager til tilknytningen« under punkt 8 i enhedsdokumentet.

13. Oplysninger om produktets kvalitet og egenskaber

I kapitel I, afsnit X, punkt 2, tilføjes beskrivelsen af de vine, der har benævnelsen »premier cru«:

»De vine, der har benævnelsen »premier cru«, har et mere intenst udtryk. De kan være mere frugtagtige, kraftigere eller mere mineralske alt efter druernes oprindelse og afspejler således områdets forskellige jordbunds- og mesoklimaforhold. Det er gemmevine, som kræver nogle år for at opnå fylde. De kræver ligeledes en længere lagringsperiode for fuldt ud at udtrykke deres balance, længde, intensitet og kompleksitet.«

Følgende sætning slettes:

»Vinens fulde vifte af egenskaber viser sig efter nogle års lagring og kan endda vise sig efter mange år, helt op over 20 år.«

Denne ændring berører punkt 4 og 8 i afsnittet »Oplysninger om produktets kvalitet og egenskaber« i punkt i enhedsdokumentet.

14. Årsagssammenhæng

I kapitel I, afsnit X, punkt 3, er følgende to sætninger blevet slettet og i stedet flyttet til produktspecifikationens kapitel I, afsnit X, punkt 1, litra b):

»De helt store vingårde er sjældne, og familiegårdene er fremherskende med et gennemsnitligt areal på 3-4 hektar og små, meget spredte parceller. 70 % af de producerede mængder fremstilles af private producenter.«

Afsnit X »Tilknytningen til det geografiske område« er blevet delvist omformuleret for at give plads til de særlige egenskaber ved de vine, der kan opnå benævnelsen »premier cru«.

Denne ændring berører afsnittet »Årsagssammenhæng« under punkt 8 i enhedsdokumentet

15. Særlige bestemmelser

I kapitel I, afsnit XII, punkt 2, erstattes litra a) af følgende tekst: »Navnet på en »climat«, der kan knyttes til benævnelsen »premier cru«, skal være angivet umiddelbart efter navnet på den kontrollerede oprindelsesbetegnelse og skal være trykt med skrifttegn, der hverken i højden eller bredden er større end de skrifttegn, som navnet på den kontrollerede oprindelsesbetegnelse angives med.«

Denne nye formulering fastsætter mærkningsreglerne for navnene på de »climater«, der er udvalgt som »premier cru«

Det tidligere litra a) slettes.

Et nyt litra b) indsættes på grund af indførelsen af specifikke regler for de »climater«, der er klassificeret som »premier cru«. Med denne nye formulering bibeholdes muligheden for i mærkningen at præcisere navnet på en mindre geografisk enhed, idet denne praksis er almindelig skik i denne region. Det er dog ikke tilladt at anvende et navn, der er magen til navnet på en »climat«, der er klassificeret som »premier cru«.

»b) — På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om navnet på en matrikelregistreret lokalitet — navnet fremgår af høstanmeldelsen — navnet på den matrikelregistrerede lokalitet ikke er identisk med navnet på en af de »climater«, der kan opnå benævnelsen »premier cru«, med henblik på at undgå navnesammenfald. Navnet på den matrikelregistrerede lokalitet skal være trykt med skrifttegn, der hverken i højden eller bredden er større end halvdelen af de skrifttegn, som navnet på den kontrollerede oprindelsesbetegnelse angives med.«

De tidligere litra b) og c) er ændret til litra c) og d).

Denne ændring berører punkt 9 i enhedsdokumentet.

16. Indberetningsforpligtelser

I kapitel II, afsnit I, er der tilføjet et punkt 8 for at medtage de indberetningsforpligtelser, der muliggør kontrollen med en produktionsbetingelse for de vine, der kan opnå benævnelsen »premier cru«.

»8 — Fældnings- og beplantningsindberetning For de parcellers vedkommende, som er beliggende i det særligt afgrænsede parcelområde for fremstilling af de vine, der kan opnå benævnelsen »premier cru«, skal hver producent til sit faglige organ og forvaltningsorgan inden udgangen af det igangværende høstår indberette, hvilke parceller der er fældet, hvilke parceller der er blevet beplantet, og planen for genbeplantning.«

Enhedsdokumentet berøres ikke af disse ændringer.

17. Registerførelse

I produktspecifikationens kapitel II, afsnit II, er der tilføjet et punkt med overskriften »Tilsyn med de vine, der kan opnå benævnelsen »premier cru««, som pålægger producenterne at opbevare tilgængelige oplysninger for at muliggøre kontrol med visse produktionsbetingelser, der gælder for disse vine.

»Enhver producent, som fremstiller vine, der kan opnå benævnelsen »premier cru«, stiller følgende oplysninger til rådighed for det faglige organ og forvaltningsorganet og for kontrolorganet:

— ethvert dokument, der kan godtgøre anvendelsen af den dobbeltbundede vogn

— ukrudtsmiddel, der er anvendt på hver parcel i produktion: — parcelnummer — ukrudtsmidlets navn — dato — anvendt mængde.«

Enhedsdokumentet berøres ikke af denne ændring.

18. Certificeringsorgan

I produktspecifikationens kapitel II, afsnit I, er ordet »inspektionsplan« blevet erstattet af »kontrolplan«. Denne ændring er sket i punkt 2, 3, 4 og 6. Den ansøgende sammenslutning har valgt at gå bort fra ekstern kontrol via et inspektionssystem og over til ekstern kontrol via en certificeringsordning.

19. Henvisninger til kontrolstrukturen

I produktspecifikationens kapitel III, afsnit II, er henvisningerne til kontrolinstansen blevet ændret, idet kontrollen nu foretages via en certificeringsordning. Reglerne for udarbejdelse af produktspecifikationer er blevet ændret siden godkendelsen af produktspecifikationen fra 2011 og kræver nu, at navn og kontaktoplysninger på dette organ angives, hvis det er denne ordning, der er valgt.

Navn og kontaktoplysninger på den tidligere kontrolinstans slettes og erstattes med:

»SIQOCERT 132/134, route de Dijon 21207 Beaune CEDEX Tlf. +33 0380250950 Fax +33 0380246323 E-mail: beaune@siqocert.fr«.

I afsnit II i de to punkter, der følger dette første punkt, er ordene »under tilsyn af« og »inspektionsplan« blevet erstattet af ordene »på vegne af« og »kontrolplan«.

Enhedsdokumentet berøres ikke af denne ændring.

ENHEDSDOKUMENT

1. Betegnelse(r)

Pouilly-Fuissé

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Pouilly-Fuissé

KORTFATTET TEKSTBESKRIVELSE

Der er tale om tør, ikke-mousserende hvidvin. Vinene har et naturligt alkoholindhold i volumen på mindst 11 %. Efter berigelse er vinens totale alkoholindhold udtrykt i volumenprocent højst 13,5 %.

De færdige vine, der er klar til at overgå til forbrug, har et maksimalt indhold af gæringsdygtigt sukker (glukose + fruktose) på:

— 3 gram pr. liter

— eller 4 gram pr. liter, hvis det totale syreindhold er på mindst 55,1 milliækvivalenter pr. liter, dvs. 4,13 gram pr. liter, udtrykt i vinsyre (eller 2,7 gram pr. liter, udtrykt i H2SO4).

Det totale syreindhold, indholdet af flygtig syre og indholdet af svovldioxid svarer til det, der er fastsat i EU-reglerne.

»Pouilly-Fuissé« er som regel grønliggylden, når den er ung, og det er en tør vin med finesse og karakter, der ofte udtrykker delikate nuancer af hvide blomster og citrusfrugter. Med alderen udvikler nuancerne sig hyppigt i retning af noter af hasselnød, ristet mandel, vanilje eller flint. Den har en fyldig struktur og stor krop med en vellykket balance mellem kraft og elegance.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Pouilly-Fuissé« premier cru

KORTFATTET TEKSTBESKRIVELSE

Der er tale om tør, ikke-mousserende hvidvin. Vinene har et naturligt alkoholindhold i volumen på mindst 12 %. Efter berigelse er vinens totale alkoholindhold udtrykt i volumenprocent højst 13,5 %.

De færdige vine, der er klar til at overgå til forbrug, har et maksimalt indhold af gæringsdygtigt sukker (glukose + fruktose) på:

— 3 gram pr. liter

— eller 4 gram pr. liter, hvis det totale syreindhold er på mindst 55,1 milliækvivalenter pr. liter, dvs. 4,13 gram pr. liter, udtrykt i vinsyre (eller 2,7 gram pr. liter, udtrykt i H2SO4).

Det totale syreindhold, indholdet af flygtig syre og indholdet af svovldioxid svarer til det, der er fastsat i EU-reglerne.

De vine, der har benævnelsen »premier cru«, har et mere intenst udtryk. De kan være mere frugtagtige, kraftigere eller mere mineralske alt efter druernes oprindelse og afspejler således områdets forskellige jordbunds- og mesoklimaforhold. Det er gemmevine, som kræver nogle år for at opnå fylde. De kræver ligeledes en længere lagringsperiode for fuldt ud at udtrykke deres balance, længde, intensitet og kompleksitet.

GENERELLE ANALYTISKE KENDETEGN

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Beplantningstæthed og beskæringsregler

Dyrkningspraksis

a) - Beplantningstæthed Vinstokkene plantes med en tæthed på mindst 8 000 stokke pr. hektar med en afstand mellem rækkerne på højst 1,40 meter og en afstand mellem stokkene i samme række på mindst 0,75 meter.

b) - Beskæringsregler Kort beskæring (Royatbeskæring) — Vinplanterne beskæres med højst 10 skud pr. stok — Hver stok har højst 5 grene, som hver beskæres til højst 2 skud.

Høj beskæring (Guyotbeskæring eller efter metoden »taille à queue du Mâconnais«)

Vinplanter, der beskæres ved enkelt eller dobbelt Guyotbeskæring, har højst 10 skud pr. vinstok.

Hver stok har:

— enten en enkelt lang stok med højst 6 skud og 2 grene, som hver beskæres til højst 2 skud

— eller en enkelt lang stok med højst 8 skud og 1 gren, som beskæres til højst 2 skud

— eller to lange stokke med højst 4 skud og 1 gren, som beskæres til højst 2 skud.

Vinplanter, der beskæres efter metoden »taille à queue du Mâconnais«, har højst 14 skud pr. vinstok.

Hver vinstok har en lang stok med højst 12 skud og er bundet i en bue med spidsen fæstnet til den nederste tråd i espalieret.

2. Andet

Særlig ønologisk fremgangsmåde

Anvendelse af træspåner er ikke tilladt.

Efter berigelse har vinene et total alkoholindhold på højst 13,5 %.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

3. Lagring

Særlig ønologisk fremgangsmåde

Før emballering lagres vinene som minimum:

— indtil den 1. februar i året efter høståret

— indtil den 1. juli i året efter høståret for vine, der kan opnå benævnelsen »premier cru«.

Temperaturen i beholderne skal i lagringsperioden kontrolleres og holdes på højst 25 °C.

5.2. Maksimale udbytter

Pouilly-Fuissé

70 hektoliter pr. hektar.

Pouilly-Fuissé Premier cru

62 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen og lagringen af vinen finder sted i følgende kommuner i departementet Saône-et-Loire i henhold til den officielle geografiske kode 2019: Chaintré, Fuissé, Solutré-Pouilly og Vergisson.

7. Primære druesorter

Chardonnay B

8. Tilknytning til det geografiske område

8.1. Beskrivelse af de naturgivne faktorer, der bidrager til tilknytningen

Det geografiske område ligger i den sydlige del af Bourgogne-regionen. Det ligger diagonalt som et skærf og gennemskærer de lave bjerge i den sydligste del af naturområdet »Mâconnais«. Området strækker sig således over fire kommuner i departementet Saône-et-Loire ca. 10 km vest for Mâcon.

De karakteristiske kalkstensbjerge Vergisson og Soluté, som gemmer forhistoriske skatte, knejser over det kuperede og bølgende landskab. Topografien er kompleks. De asymmetriske lave bjerge med de tungede kamme deler det geografiske område. De østvendte skråninger har som regel en moderat hældning. De vestvendte skråninger er til gengæld meget stejlere. De tværgående dale skærer sig ned mellem bjergkammene og danner små cirkusdale med nord- og sydvendte skråninger.

Denne komplekse struktur får forskellige slags underlag til at træde frem, primært kalkholdig jord og mergeljord (kalkholdig lerjord) fra juratiden. Lokalt forekommer rhyolit, som er syrerige vulkanske klipper fra Palæozoikum. Til disse forskellige placeringer svarer en bred vifte af jordbundstyper. De hyppigst forekommende jorde, der ligger på kalkholdigt og mergelkalkholdigt underlag, er magre og stenede og meget filtrerende. Der har også udviklet sig mere leret jord, primært ved foden af skråningerne på aflejringer, og sur, meget stenet jord oven på rhyolit.

Klimaet er et kystklima med tydelig påvirkning fra Middelhavet. Nedbøren er regelmæssigt fordelt over året og overstiger ikke 800 mm. Den er moderat i vinplanternes vækstperiode. Nedbørsmængderne bliver sjældent for store takket være dels Charollais-bjergene i vest, der danner en naturlig barriere og til dels beskytter vinmarkerne mod fugten fra vest, dels den gavnlige indflydelse fra de milde vinde, der strømmer op gennem Rhône-dalen fra syd, så snart det bliver forår. Den årlige gennemsnitstemperatur er 11 °C. Somrene er varme og solrige.

8.2. Beskrivelse af de menneskelige faktorer, der bidrager til tilknytningen

Der er blevet dyrket vin i Mâconnais i umindelige tider. I 2002 minder A. Pelletier om, at flodskipperne allerede fragtede »vin fra Bourgogne, hvor der har været vindyrkning siden det første århundrede«, ad Saône-floden til markedet i Lugdunum (i dag Lyon). Dyrkningen af vinplanten og handelen med vin udvikler sig kraftigt fra middelalderen. Abbediet Cluny tæt på det geografiske område ejer vinmarkerne i det sydlige Mâconnais.

Indtil det 18. århundrede er vinområdet »Pouilly-Fuissé« i lighed med resten af Mâconnais især tilplantet med sorten gamay N. Omdannelsen sker i begyndelsen af det 19. århundrede. I skøder fra 1820 omtales sorten chardonnay B som den primære vinstoksort. Jullien, der var videnskabelig ekspert i vinstok- og druesorter, skrev i 1866 »... chardonnay, som giver de gode vine fra Pouilly ...«. Den endelige udbredelse af druesorten chardonnay B sker i forbindelse med genbeplantningerne efter vinbladluskrisen i begyndelsen af det 20. århundrede. Den udgør i dag hele vinstokbestanden i vindistriktet »Pouilly-Fuissé«. Vinene fra »Pouilly«— landsbyen i det geografiske område, der hyppigt omtales i litteraturen — er de mest velrenommerede.

Efter en række tvister om anvendelsen af dette navn fælder byretten i Mâcon den 7. december 1922 dom i en sag om afgrænsningen af det geografiske område for oprindelsesbetegnelsen »Pouilly-Fuissé«, hvilket viser nødvendigheden af at beskytte den bemærkelsesværdige og enestående karakter, der kendetegner vinene fra denne »cru«.

Den 13. januar 1929 dannes producentsammenslutningen »Union des Producteurs de Pouilly-Fuissé« på initiativ af borgmestrene i det geografiske områdes fire kommuner. Den får gennemført anerkendelsen af den kontrollerede oprindelsesbetegnelse, der blev gjort officiel ved dekret af 11. september 1936.

De helt store vingårde er sjældne, og familiegårdene er fremherskende med et gennemsnitligt areal på 3-4 hektar og små, meget spredte parceller. 70 % af de producerede mængder fremstilles af private producenter.

Omkring 30 »climater« (lokalt navn for en lokalitet) indberettes regelmæssigt af producenterne og anføres på etiketterne.

De vine, der kommer fra de bedste placeringer, har opnået en anseelse, som har gjort, at de skiller sig ud under benævnelsen »premier cru«. De »climater« (kaldenavn for en lokalitet eller gruppe af lokaliteter), der er klassificeret som »premier cru«, findes i alle kommuner med betegnelsen. De er beliggende på de bedst eksponerede skråninger, ofte på klippegrund (mont Pouilly, Roche de Solutré og Roche de Vergisson) eller på kalkholdige plateauer. Der er 22 af disse »climater«, som nyder klar anseelse, og nogle af dem, f.eks. Pouilly, har gjort det siden begyndelsen af det 19. århundrede, mens de fleste har gjort det siden slutningen af anden verdenskrig. Den særligt gode balance i disse vine og deres egnethed til lagring kræver længere lagringstid, for at vinen kan fremstå i sin ypperligste form hos forbrugeren.

Alle betegnelsens vine lagres ved en kontrolleret temperatur. Lagringen varer som minimum indtil den 1. februar i året efter høståret, og for de vine, der har benævnelsen »premier cru«, som minimum indtil den 1. juli i året efter høståret.

Beskæringsmetoden »taille à queue« med enkelt- eller dobbeltbue, der er karakteristisk for »Mâconnais«, er stadig meget udbredt. Den beskytter vinplanten mod frost i foråret.

Vinområdet strækker sig i 2019 over ca. 800 hektar med en produktion på 40 000 hl, der forarbejdes af over 300 producenter.

8.3. Oplysninger om produktets kvalitet og egenskaber

»Pouilly-Fuissé« er som regel grønliggylden, når den er ung, og det er en tør vin med finesse og karakter, der ofte udtrykker delikate nuancer af hvide blomster og citrusfrugter. Med alderen udvikler nuancerne sig hyppigt i retning af noter af hasselnød, ristet mandel, vanilje eller flint. Den har en fyldig struktur og stor krop med en vellykket balance mellem kraft og elegance.

De vine, der har benævnelsen »premier cru«, har et mere intenst udtryk. De kan være mere frugtagtige, kraftigere eller mere mineralske alt efter druernes oprindelse og afspejler således områdets forskellige jordbunds- og mesoklimaforhold.

Det er gemmevine, som kræver nogle år for at opnå fylde. De kræver ligeledes en længere lagringsperiode for fuldt ud at udtrykke deres balance, længde, intensitet og kompleksitet.

8.4. Årsagssammenhæng

Kystklimaet, der tempereres af Middelhavets påvirkning, kommer til udtryk i en sødme, der er særegen for »Sud-Mâconnais«. »Pouilly-Fuissé«-vinene udviser her et særligt særpræg, hvis fællesnævner er »kødfuld og frugtagtig i smagen« som tegn på oprindelsen i »Bourgogne du Sud«.

Det forskelligartede bjerglandskab med tungede kamme og skråninger, der vender forskelligt, kombineret med et varieret, men som regel kalkholdigt underlag danner en miljømosaik, hvor sorten chardonnay B har fået et fortrinligt hjemsted, navnlig i de naturlige cirkusdale ved Solutré-Pouilly, Fuissé og Vergisson og på Chaintrés skråninger. Denne beliggenhed har skabt en stor rigdom af naturlige miljøer, hvor hver placering yderligere kendetegnes ved sin jordbund eller sit eget mesoklima. Anerkendelsen af denne mangfoldighed har fået producenterne til at nævne navnet på den »climat«, hvorfra druerne kommer, på etiketterne og således udnytte disse nuancer, som kommer til fuldt udtryk i vinene.

Producenterne gør en løbende indsats, og for at respektere vinenes originale karakter er deres kundskaber blevet videreført i de måder, hvorpå de dyrker druerne ud fra jordbundstypen og forarbejder dem til vin. Denne viden manifesterer sig i parcellerne, der er præcist afgrænset med henblik på høsten af druerne og etableret på mere eller mindre stejle skråninger ud mod Saône-sletten med varierende eksponering fra sydvestvendt til nordøstvendt og i en højde af 220-420 meter over havet.

Solutré- og Vergisson-klipperne, der er vinområdets symboler, knejser over vinmarkerne og ses på utallige etiketter og reklamelogoer. På pladsen i landsbyen Solutré-Pouilly har »Union des Producteurs de Pouilly-Fuissé« opført et »Atrium«, hvor man kan smage, købe og studere vinene med den kontrollerede oprindelsesbetegnelse. Dette enestående naturlige miljø i »Pouilly-Fuissé« er anerkendt i hele landet og beskyttet under navnet »Grand site Solutré-Pouilly-Vergisson«. »Grand Site« er med sine årligt næsten 200 000 besøgende en af de mest populære turistattraktioner i Bourgogne.

I 1995 satte en testamentsarv Hospices de Beaune i stand til at erhverve et areal til vindyrkning på 4 hektar i Charintré. »Pouilly-Fuissé« er således den eneste »cru« fra et område uden for Côte-d’Or, som figurerer blandt de cuvéer, der sættes på auktion hvert år ved det berømte novembersalg.

Vinene fra »Pouilly-Fuissé«, som er fyrtårnsdistriktet i Mâconnais, afsættes hovedsagelig i udlandet, idet over 70 % af produktionen eksporteres, heraf størstedelen til Det Forenede Kongerige, Asien og USA, hvor de er blevet særdeles velkendte.

9. Andre vigtige betingelser (emballering, mærkning og andre krav)

Supplerende geografiske betegnelser og benævnelser

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den kontrollerede oprindelsesbetegnelse kan suppleres med benævnelsen »premier cru« for de vine, der opfylder de produktionsbetingelser, der er fastsat for denne benævnelse.

Den kontrollerede oprindelsesbetegnelse kan suppleres med benævnelsen »premier cru« og ledsages af navnet på en af de »climater«, der er angivet nedenfor, for de vine, der opfylder de produktionsbetingelser, der er fastsat for benævnelsen »premier cru«.

Den kontrollerede oprindelsesbetegnelse kan ledsages af navnet på en af de »climater«, der er angivet nedenfor, for de vine, der opfylder de produktionsbetingelser, der er fastsat for benævnelsen »premier cru«.

Fortegnelse over »climater«:

Chaintré kommune: — Le Clos de Monsieur Noly — Les Chevrières — Aux Quarts — Le Clos Reyssier

Fuissé kommune: — Le Clos — Les Brulés — Les Ménétrières — Les Reisses — Les Vignes Blanches — Les Perrières — Vers Cras

Solutré-Pouilly kommune: — La Frérie — Le Clos de Solutré — Au Vignerais — En Servy — Aux Bouthières — Aux Chailloux — Pouilly — Vers Cras

Vergisson kommune: — Les Crays — La Maréchaude — Sur la Roche — En France.

Kommuner i området i umiddelbar nærhed af departementet Côte-d’Or

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée og Vougeot.

Kommuner i området i umiddelbar nærhed af departementet Rhône

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Denicé, Dracé, Emeringes, Fleurie, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Germain-sur-l’Arbresle, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Le Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine kun området i de tidligere kommuner Dareizé, Les Olmes og Saint-Loup.

Kommuner i området i umiddelbar nærhed af departementet Saône-et-Loire

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La Loyère pour le seul territoire de l’ancienne commune de La Loyère, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Taizé, Tournus, Uchizy, Varennes-lès-Mâcon, Vaux-en-Pré, Vers, Verzé, Le Villars, La Vineuse kun området i de tidligere kommuner Donzy-le-National, La Vineuse et Massy, Vinzelles og Viré.

Kommuner i området i umiddelbar nærhed af departementet Yonne

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon pour le seul territoire des communes de Champvallon, Villiers-sur-Tholon et Volgré, Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers og Yrouerre.

Yderligere bestemmelser

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

a) - Navnet på en »climat«, der kan knyttes til benævnelsen »premier cru«, skal være angivet umiddelbart efter navnet på den kontrollerede oprindelsesbetegnelse og skal være trykt med skrifttegn, der hverken i højden eller bredden er større end de skrifttegn, som navnet på den kontrollerede oprindelsesbetegnelse angives med.

b) - På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om navnet på en matrikelregistreret lokalitet — navnet fremgår af høstanmeldelsen — navnet på den matrikelregistrerede lokalitet ikke er identisk med navnet på en af de »climater«, der kan opnå benævnelsen »premier cru«, med henblik på at undgå navnesammenfald. Navnet på den matrikelregistrerede lokalitet skal være trykt med skrifttegn, der hverken i højden eller bredden er større end halvdelen af de skrifttegn, som navnet på den kontrollerede oprindelsesbetegnelse angives med.

c) - På etiketten på vine, der er omfattet af den kontrollerede oprindelsesbetegnelse, kan den større geografiske enhed »Vin de Bourgogne« eller »Grand vin de Bourgogne« præciseres.

d) - Hvis druesorten er angivet på etiketten, må denne angivelse ikke være placeret i samme synsfelt som de obligatoriske angivelser og skal være trykt med skrifttegn på højst 2 millimeter.

Link til produktspecifikationen

https://info.agriculture.gouv.fr/gedei/site/bo-agri/document_administratif-4cfb89bd-e375-438d-90ff-d88fb1a54e0a

(1) EFT L 9 af 11.1.2019, s. 2.